Elisa Spiropali

Elisa Spiropali (lindur më 15 mars 1983) është Kryetarja e Kuvendit të Republikës së Shqipërisë, prej 30 korrikut 2024. Spiropali ka një karrierë të spikatur politike, parlamentare dhe qeverisëse.

 Jeta e hershme 
Elisa Spiropali ka lindur më 15 mars 1983 në Tiranë . Ajo ndoqi gjimnazin Qemal Stafa ku fitoi një bursë nga United World Colleges dhe më pas mori një diplomë në Kolegjin Lester B. Pearson në Ishullin Vankuver, Kanada. Ajo vazhdoi shkollimin e saj duke u regjistruar në Kolegjin Mount Holyoke në Massachusetts, Shtetet e Bashkuara ku u diplomua në vitin 2005 me një diplomë nderi në dy degë, Politikë dhe Ekonomi. Elisa ka udhëtuar dhe studiuar me bursa të meritës në vende të tilla si Argjentina dhe Mbretëria e Bashkuar, përvoja që ajo i konsideron të paçmueshme në formimin e saj akademik.

 Karriera politike 
Znj. Elisa Spiropali është lindur në Tiranë, më 15 mars 1983.  Që prej shtatorit 2025, ajo mban postin e Ministrit për Evropën dhe Punët e Jashtme.

Ajo ka shërbyer si Kryetare e Kuvendit të Republikës së Shqipërisë në legjislaturën e tij të X-të.

Në këtë detyrë, ajo spikati për rijetëzimin dhe forcimin e diplomacisë parlamentare, duke përfaqësuar Kuvendin në iniciativat ndërkombëtare dhe duke nxitur bashkëpunimin me parlamentet partnere.

Nga Janari 2019 deri në Korrik 2024, Znj. Spiropali shërbeu si Ministre e Shtetit për Marrëdhëniet me Parlamentin, detyrë në të cilën u riemërua në Shtator 2021.

Ajo është zgjedhur deputete e Kuvendit të Shqipërisë për tre mandate rresht që prej vitit 2017, duke dalluar si politikane aktive me pozicione drejtuese në lidershipin partiak.

Përpara angazhimit të saj politik, Znj. Spiropali ka kontribuar në shoqërinë civile, veçanërisht në fushat e mirëqeverisjes dhe pjesëmarrjes qytetare, dhe gjithashtu punoi si lektore në shkencat politike dhe marrëdhëniet ndërkombëtare.

Në vitin 1999, në moshën 16 vjeçare, ajo u largua nga Shqipëria me një bursë merite për të studiuar në Lester B. Pearson College, UWC, Canada. 

Më pas u diplomua me vlerësime të larta në Politikë dhe Ekonomi nga Mount Holyoke College, SHBA. 

Spiropali ndoqi studimet pasuniversitare në Politikë Bashkëkohore Evropiane (MA) në Universitetin e Sussex, Mbretëria e Bashkuar, si përfituese e bursës Chevening.

Znj. Spiropali është e martuar dhe ka dy fëmijë, Naltën dhe Krenin.

Referime

Kategoria:Biografi shqiptare
Kategoria:Deputetë të Kuvendit të Shqipërisë
Kategoria:Politikanë shqiptarë
Kategoria:Ministra të Qeverisë së Shqipërisë
Kategoria:Njerëz që jetojnë
Kategoria:Gra nga Shqipëria në politikë